CELEX: 62011TN0087
Language: el
Date: 2011-02-18 00:00:00
Title: Υπόθεση T-87/11: Προσφυγή-αγωγή της 18ης Φεβρουαρίου 2011 — GRP Security κατά Ελεγκτικού Συνεδρίου

16.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 120/13
            
         Προσφυγή-αγωγή της 18ης Φεβρουαρίου 2011 — GRP Security κατά Ελεγκτικού Συνεδρίου
   (Υπόθεση T-87/11)
   2011/C 120/33
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: GRP Security (Bertrange, Λουξεμβούργο) (εκπρόσωπος: G. Osch, δικηγόρος)
   
      Καθού: Ελεγκτικό Συνέδριο της Ευρωπαϊκής Ένωσης
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να αναγνωρίσει τους ισχυρισμούς που ανέπτυξε η προσφεύγουσα-ενάγουσα στο πλαίσιο του παρόντος δικογράφου,
            
         
               —
            
            
               υπό την επιφύλαξη όλων των νομικών και πραγματικών ισχυρισμών και των προτεινομένων αποδεικτικών μέσων που πρόκειται να προσκομιστούν και να παρασχεθούν εκ των υστέρων,
            
         
               —
            
            
               να κρίνει παραδεκτή την παρούσα προσφυγή,
            
         
               —
            
            
               να την κρίνει βάσιμη,
            
         
               —
            
            
               βάσει των προαναφερθέντων λόγων, να ακυρώσει τις προσβαλλόμενες αποφάσεις,
            
         
               —
            
            
               να αναγνωρίσει ότι η προσφεύγουσα-ενάγουσα επιφυλάσσεται του δικαιώματος να ζητήσει την αποκατάσταση της ζημίας την οποία υπέστη λόγω της παράνομης συμπεριφοράς του Ελεγκτικού Συνεδρίου,
            
         
               —
            
            
               να καταδικάσει το Ελεγκτικό Συνέδριο σε όλα τα δικαστικά έξοδα,
            
         
               —
            
            
               να αναγνωρίσει την επιφύλαξη της προσφεύγουσας-ενάγουσας όσον αφορά κάθε άλλο δικαίωμά της, κάθε ενδεχομένως οφειλόμενο ποσό, κάθε δυνάμενο να υποβληθεί ισχυρισμό ή κάθε ενδεχόμενο μέσο έννομης προστασίας.
            
         
      Ισχυρισμοί και κύρια επιχειρήματα
   
   Η προσφεύγουσα-ενάγουσα ζητεί την ακύρωση των αποφάσεων του Ελεγκτικού Συνεδρίου της Ευρωπαϊκής Ένωσης που αφορούν, αφενός, διοικητική κύρωση αποκλεισμού της προσφεύγουσας-ενάγουσας από συμβάσεις και επιδοτήσεις που χρηματοδοτούνται από τον προϋπολογισμό της Ευρωπαϊκής Ένωσης για περίοδο τριών μηνών και, αφετέρου, καταγγελία της συμβάσεως-πλαισίου παροχής υπηρεσιών αριθ. LOG/2026/10/2 με τίτλο «διάφορες υπηρεσίες ασφάλειας».
   Προς στήριξη της προσφυγής-αγωγής, η προσφεύγουσα-ενάγουσα προβάλλει τρεις λόγους.
   
               1)
            
            
               Πρώτος λόγος, αντλούμενος από παραβίαση της αρχής της αναλογικότητας, προσβολή των δικαιωμάτων άμυνας και του δικαιώματος για δίκαιη δίκη, στο μέτρο που η προσφεύγουσα-ενάγουσα ενήργησε καλοπίστως μη έχοντας προκαλέσει τις πλαστογραφίες και ψευδείς δηλώσεις στις οποίες προέβη ένας εκ των υπαλλήλων της και στο μέτρο που το Ελεγκτικό Συνέδριο μπορούσε να έχει ζητήσει την αντικατάσταση του συγκεκριμένου υπαλλήλου αντί να καταγγείλει τη σύμβαση.
            
         
               2)
            
            
               Δεύτερος λόγος αντλούμενος από πρόδηλο σφάλμα εκτιμήσεως, στο μέτρο που το Ελεγκτικό Συνέδριο δεν έλαβε υπόψη όλα τα στοιχεία του φακέλου.
            
         
               3)
            
            
               Τρίτος λόγος, αντλούμενος από παράβαση των άρθρων 93, 94 και 96 του Δημοσιονομικού κανονισμού, δεδομένου ότι η προσφεύγουσα-ενάγουσα δεν παρέσχε καμία εσφαλμένη πληροφορία και δεν κατέστη ένοχη ψευδούς δηλώσεως επ’ ευκαιρία της διαδικασίας συνάψεως της επίμαχης συμβάσεως.